CELEX: 62012CA0012
Language: el
Date: 2013-04-18 00:00:00
Title: Υπόθεση C-12/12: Απόφαση του Δικαστηρίου (πέμπτο τμήμα) της 18ης Απριλίου 2013 [αίτηση του Bundesgerichtshof (Γερμανία) για την έκδοση προδικαστικής αποφάσεως] — Colloseum Holding AG κατά Levi Strauss & Co. [Σήματα — Κανονισμός (ΕΚ) 40/94 — Άρθρο 15, παράγραφος 1 — Έννοια της ουσιαστικής χρήσεως — Σήμα που χρησιμοποιείται αποκλειστικώς ως στοιχείο σύνθετου σήματος ή σε συνδυασμό με άλλο σήμα]

8.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 164/6
            
         Απόφαση του Δικαστηρίου (πέμπτο τμήμα) της 18ης Απριλίου 2013 [αίτηση του Bundesgerichtshof (Γερμανία) για την έκδοση προδικαστικής αποφάσεως] — Colloseum Holding AG κατά Levi Strauss & Co.
   (Υπόθεση C-12/12) (1)
   
   (Σήματα - Κανονισμός (ΕΚ) 40/94 - Άρθρο 15, παράγραφος 1 - Έννοια της ουσιαστικής χρήσεως - Σήμα που χρησιμοποιείται αποκλειστικώς ως στοιχείο σύνθετου σήματος ή σε συνδυασμό με άλλο σήμα)
   2013/C 164/10
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   Colloseum Holding AG
   
      κατά
   
   Levi Strauss & Co.
   
      Αντικείμενο
   
   Αίτηση εκδόσεως προδικαστικής αποφάσεως — Bundesgerichtshof — Ερμηνεία του άρθρου 15, παράγραφος 1, του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1) — Έννοια «χρήση του σήματος» — Αναγνώριση της χρήσεως ενός σήματος που αποτελεί τμήμα ενός σύνθετου σήματος σε περίπτωση χρήσεως του σύνθετου αυτού σήματος — Αναγνώριση της χρήσεως ενός σήματος σε περίπτωση χρησιμοποιήσεως αυτού αποκλειστικώς από κοινού με ένα άλλο σήμα, όταν τα δύο αυτά σήματα έχουν καταχωρισθεί τόσο χωριστά, όσο και από κοινού ως σύνθετο σήμα
   
      Διατακτικό
   
   Η προϋπόθεση περί ουσιαστικής χρήσεως ενός σήματος, κατά την έννοια του άρθρου 15, παράγραφος 1, του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα, ενδέχεται να πληρούται οσάκις καταχωρισμένο σήμα, το οποίο απέκτησε τον διακριτικό του χαρακτήρα συνεπεία της χρήσεως ενός άλλου σύνθετου σήματος, του οποίου αποτελεί ένα από τα στοιχεία, χρησιμοποιείται μόνον μέσω του άλλου σύνθετου σήματος, ή χρησιμοποιείται μόνον από κοινού με άλλο σήμα, ο δε συνδυασμός των δύο αυτών σημάτων έχει, επιπλέον, καταχωρισθεί, αυτός καθαυτόν, ως σήμα.
   
      (1)  ΕΕ C 89 της 24.3.2012.